Bank Negara Liechtenstein
1970
**Bank** (Jawi: ‏بڠك‎code: ms is deprecated ‎ atau بڠک‎) ialah sebuah institusi kewangan yang bertindak utama sebagai sebuah agensi pembayaran untuk para pelanggan menerima, menyimpan, dan meminjam wang di mana untung diperolehi bank secara pembayaran khidmat dan faedah; transaksi atau urus niaga kewangan lain seperti menulis cek, pembayaran bil dan pelaburan turut ditawarkan dalam institusi sebegini.

Peristilahan
------------

Kata *bank* berasal meminjam dari *banca* dalam bahasa Itali yang terserap dari bahasa Jerman *bank* bermakna kerusi atau "bangku" kerana pada awalnya peminjam wang di utara Itali biasanya memberikan khidmat urus niaga di tempat awam secara berduduk di atas bangku panjang, ia merupakan pekerjaan yang berkesinambungan dari zaman Rom Purba disebutkan sebagai *mensarii* terbitan kata *mensa* "meja". Perkataan *bangku* sendirinya perkataan sewarisan dalam bahasa Melayu meminjam dari bahasa Portugis *banco* yang menyerap dari akar Jerman ini.

Sejarah
-------

### Zaman dahulukala

Zaman Maurya di India menyaksikan sistem urus niaga di mana wang ditukar pindah secara pembayaran berwakil melalui perintah dikirim disebutkan sebagai *ādeśa* (Sanskrit: आदेशcode: sa is deprecated ). Pengurusan niaga dan penyimpanan harta di Timur terutamanya di China dari zaman Qin banyak bergantung kepada saudagar-saudagar yang mengeluarkan surat janji sebagai bukti; munculnya institusi kewangan unik yang wujud bersampingan selewat Dinasti Qing iaitu *piaohao* (Cina Tradisional: 票號code: zh is deprecated , Cina Ringkas: 票号code: zh is deprecated , "bilik surat") milik Shanxi yang menyediakan khidmat tukar dan cukai sesama pihak saudagar dan kerajaan dalam negeri dan *qianzhuang* (Cina Tradisional: 錢莊code: zh is deprecated , Cina Ringkas: 钱庄code: zh is deprecated , "balai wang") iaitu badan mandiri kecil milik bersama keluarga-keluarga setempat kepada para pedagang asing di pelabuhan.

Zaman Pembaharuan di Eropah merupakan titik mula sistem perbankan moden yang wujud pada hari ini di mana keluarga-keluarga Bardi dan Peruzzi memulakan pejabat urus niaga mereka di Firenze mencawang di banyak kota serata benua itu sepanjang abad ke-14. Bank moden pertama yang diaturkan secara kawalan setempat mula wujud pada 1406 dengan tertubuhnya *Banco di San Giorgio* di kota Genoa, Itali.

### Perkenalan perbankan di Nusantara

Sistem bank moden mula didirikan di Nusantara sejajar dengan kedatangan penjajah Barat ke kepulauan tersebut. Bank pertama didirikan di rantau ini adalah Bank van Courant di Hindia Timur Belanda pada 1746 yang berperanan memberikan pinjaman dengan jaminan emas, perak, perhiasan dan barang-barang berharga lain, ia tutup muflis tahun 1818. Bank swasta yang menggantikan peranan Bank van Courant adalah De Javasche Bank NV (JVB) di Batavia pada tanggal 24 Januari 1828 atas kurniaan Raja Willem I sebagai pemegang utama monopoli pembelian hasil bumi dan penjualan eksport jajahan tersebut. Bank ini diserahkan kepada pihak Indonesia berikutan Konferensi Meja Bundar 1949; ia dimiliknegarakan menjadi Bank Indonesia selepas lulusnya Undang-Undang no 11 Pokok Bank Indonesia 1953. Di sebelah jajahan Empayar British pula, Oriental Bank Corporation yang beribupejabat di Bombay merupakan bank pertama wujud dalam Negeri-Negeri Selat apabila sebuah cawangan ia ditubuhkan di Singapura tahun 1846.

Jenis perkhidmatan
------------------

Khidmat-khidmat yang ditawarkan oleh institusi-institusi bank ini yakni **perbankan** merangkumi banyak tujuan termasuk tujuan awam atau runcit, pelaburan, serta komersial.

### Kaedah

Perkhidmatan yang dilakukan dalam bank-bank ini boleh dilakukan secara banyak saluran:

* secara terus melalui suatu cawangan
* menggunakan mesin juruwang automatik di mana urus niaga dilakukan secara kad mengenalkan diri pengguna
* perbankan dalam talian melalui Internet
* perbankan mudah alih menggunakan peranti mudah alih seperti telefon pintar

Lihat juga
----------

* iconPortal Bank

* Bank pusat
* Ekonomi
* Mata wang
* Perbankan Islam

Rujukan
-------

1. ↑  Sullivan, Arthur; Sheffrin, Steven M. (2003). *Economics: Principles in action*. Upper Saddle River, New Jersey 07458: Prentice Hall. m/s. 250. ISBN 0-13-063085-3.CS1 maint: location (link)
2. ↑  Barone, Adam (21 Mac 2021). "Bank Definition". *Investopedia*. Dicapai pada 4 Julai 2021.
3. 1 2  de Albuquerque, Martim (1855). *Notes and Queries*. in: George Bell. m/s. 431.
4. ↑  "bank | Origin and meaning of bank by Online Etymology Dictionary". *www.etymonline.com*.
5. ↑  Rocha, Carlos (11 November 2010). "Etimologia, homonímia e polissemia de *banco*". *Ciberdúvidas da Língua Portuguesa*. Dicapai pada 4 Julai 2021.
6. ↑  Dalgado, Sebastião Rodolfo (1936). *banco*. *Portuguese Vocables in Asiatic Languages*. Diterjemahkan oleh Xavier Soares, Anthony (ed. bahasa Inggeris). Baroda: Oriental Institute. m/s. 180.
7. ↑  "Evolution of Payment Systems in India". Reserve Bank of India. 12 December 1998. Dicapai pada 12 January 2015.
8. ↑  Santosh kumar Das (2006). *The Economic History of Ancient India*. Genesis Publishing. m/s. 174. ISBN 9788130704234.
9. ↑  Wagel, Srinivas (1915). *Chinese currency and banking*.
10. ↑  Wilson, Craig; Fan Yang (2016). "Shanxi Piaohao and Shanghai Qianzhuang: a comparison of the two main banking systems of nineteenth-century China". *Business History*. **58** (3): 433–452. doi:10.1080/00076791.2015.1122711.
11. ↑   Hoggson, N. F. (1926) *Banking Through the Ages*, New York, Dodd, Mead & Company.
12. ↑  Macesich, George (30 June 2000). "Central Banking: The Early Years: Other Early Banks". *Issues in Money and Banking*. Westport, Connecticut: Praeger Publishers (Greenwood Publishing Group). m/s. 42. doi:10.1336/0275967778. ISBN 978-0-275-96777-2. Dicapai pada 2009-03-12. The first state deposit bank was the Bank of St. George in Genoa, which was established in 1407.
13. 1 2  "Sejarah BI". *Bank Indonesia*. 2020. Dicapai pada 4 Julai 2021.
14. ↑  Penders, C. L. M. (1977). *Indonesia Selected Documents on Colonialism and Nationalism, 1930-1942*. Queensland: University of Queensland Press.
15. ↑  Drake, Peter J. (2021). "British banks in colonial Malaya". *Economic History of Malaya*. Institut Asia-Eropah Universiti Malaya.

|  |  |
| --- | --- |
|  | Wikimedia Commons mempunyai media berkaitan ***Bank*** |


|  |  |
| --- | --- |
| Ikon tunas | Rencana berkaitan hal kewangan ini ialah rencana tunas. Anda boleh membantu Wikipedia dengan mengembangkannya. |

* l
* b
* s